2-जी : पांच लोगों की जमानत का विरोध करेगी सीबीआई  
2-जी घोटाले में तिहाड़ जेल में बंद कॉरपोरेट जगत के पांच बड़े नामों की जमानत का सीबीआई विरोध करेगी।
2-जी घोटाले में तिहाड़ जेल में बंद कॉरपोरेट जगत के पांच बड़े नामों की जमानत का सीबीआई विरोध करेगी। सुप्रीम कोर्ट में सोमवार को 2-जी घोटाले में बंद इन आरोपियों की जमानत पर सुनवाई होगी। 2-जी घोटाले में शामिल होने के आरोपी संजय चंद्रा, विनोद गोयनका, हरी नायर, गौतम दोषी और सुरेंद्र पिपारा ने जमानत के लिए अर्जी दी है।  इससे पहले 24 अक्टूबर सीबआई ने विशेष सीबीआई अदालत में सुनवाई के दौरान कनिमोई, आसिफ बलवा, शरद कुमार करीम मोरानी और राजीव अग्रवाल की जमानत का विरोध नहीं किया था हालांकि सभी आरोपियों ने अपने ऊपर लगे आरोपों को गलत बताया है।